Cyflwyniadau defnyddiol gan ein staff
Mwy am astudio yn yr Ysgol Ffiseg a Seryddiaeth
Dysgwch am Brifysgol Caerdydd
Yn yr Ysgol, yn ogystal â darganfod gwyddoniaeth gyffrous a blaengar, byddwch hefyd yn rhan o Ysgol gyfeillgar ac agos atoch, lle y bydd y staff yn gwneud eu gorau glas i'ch helpu i ddatblygu'r sgiliau a'r galluoedd a fydd yn caniatáu i chi lwyddo yn eich gyrfa yn y dyfodol.
Sgiliau ar gyfer bywyd
Byddwch yn dysgu ymchwilio i gyfrinachau'r bydysawd wrth gaffael sgiliau dadansoddol a mathemategol a fydd yn eich rhoi gam ar y blaen yn eich gyrfa o ddewis.
Gwerthfawrogir gan ein myfyrwyr
Rydym yn cael sgorau boddhad uchel gan ein myfyrwyr yn gyson yn Arolwg Cenedlaethol y Myfyrwyr (gan gyflawni cyfartaledd o fwy na 90% am y pum mlynedd diwethaf).
Byddwch chi'n cael cyfleoedd gyrfa rhagorol. Yn ôl yr arolwg diwethaf o gyflogaeth graddedigion, mae 93% o'n graddedigion mewn cyflogaeth a/neu astudiaeth bellach ymhen chwe mis ar ôl graddio.
Bydd astudio ffiseg a seryddiaeth yng Nghaerdydd yn rhoi'r wybodaeth a'r sgiliau i chi a fydd o werth i chi am weddill ei bywyd. Rydym yn adran fach a chyfeillgar ac rydym wir yn gwerthfawrogi ein myfyrwyr ac yn cynnig y cymorth sydd ei angen arnynt i wireddu eu potensial llawn, a chyflawni eu gyrfa o ddewis.
Mae'r BSc mewn Astroffiseg yn radd israddedig tair blynedd sy'n cwmpasu cysyniadau mathemategol a ffisegol craidd gyda ffocws clir ar ein dehongliad o'r Bydysawd.
Mae'r MPhys mewn Astroffiseg yn radd israddedig pedair blynedd lle gallwch archwilio meysydd seryddiaeth ac astroffiseg yn fanwl wrth ddatblygu sylfaen gadarn mewn ffiseg a mathemateg a fydd yn rhoi cyfleoedd gyrfa ardderchog i chi.
Dyluniwyd y radd BSc Ffiseg i roi addysg ffiseg eang i chi, yn ogystal â rhoi amrywiaeth eang o sgiliau cyfrifiadurol a mathemategol i chi.
Mae hwn yn gwrs delfrydol i'r rhai sydd ag angerdd am ffiseg ac sy'n dymuno archwilio'r pwnc yn fanylach, tra'n datblygu sgiliau mathemategol, cyfrifiadura a datrys problemau uwch.
Mae'r cwrs wedi'i gynllunio i roi'r sgiliau craidd sydd eu hangen arnoch mewn ffiseg, mathemateg a chyfrifiadureg, yn ogystal â dealltwriaeth o sut y cânt eu cymhwyso i'r meysydd arbenigol niferus o ffiseg feddygol.
Mae'r cwrs pedair blynedd hwn ar gyfer pobl sydd â diddordeb gwirioneddol yn y byd o'u cwmpas ac sydd â meddyliau, ond sydd hefyd am gaffael y sgiliau craidd a werthfawrogir fwyaf gan gyflogwyr.
Byddwch yn archwilio'r ffiseg sy'n ein helpu i ddeall y Bydysawd, meithrin sgiliau uwch mewn ffiseg, mathemateg a chyfrifiadureg, a chael cyfle i dreulio blwyddyn ar leoliad mewn diwydiant, busnes neu'r sector cyhoeddus.
Bydd ein gradd israddedig pedair blynedd mewn Ffiseg gyda Seryddiaeth yn eich galluogi i ddilyn eich angerdd am seryddiaeth wrth ddatblygu eich sgiliau yn y disgyblaethau craidd, a fydd yn eich helpu i gyflawni eich gyrfa ddelfrydol.
Mae ein gradd Ffiseg a Seryddiaeth yn cynnig cyfle i chi astudio'r wyddoniaeth y tu ôl i esblygiad ein Bydysawd tra'n ennill sgiliau cadarn mewn ffiseg, mathemateg a chyfrifiadureg, a gofynnir am bob un ohonynt mewn llawer o broffesiynau.
Byddwch yn gallu dilyn eich diddordeb mewn Ffiseg a Seryddiaeth, wrth ddatblygu sgiliau mewn mathemateg a chyfrifiadureg, a chymryd blwyddyn lleoliad a fydd yn gwella eich sgiliau cyflogadwyedd.
Mae'r cwrs gradd hwn gyda chyfle lleoliad yn eich galluogi i ddilyn eich diddordeb mewn Seryddiaeth a Ffiseg, gan roi'r sgiliau cyflogadwyedd sydd eu hangen arnoch i gael eich gyrfa ddelfrydol.
Ein hadeiladau a'n cyfleusterau
Pob cyfleuster Mannau addysgu Llyfrgelloedd a mannau astudio Labordai Mannau cymdeithasol Cyfleusterau arbenigol
Wedi'i leoli yn Adeiladau'r Frenhines
Mae'r ysgol Ffiseg a Seryddiaeth yn rhan o Adeiladau'r Frenhines, sef canolfan gwerth miliynau o bunnoedd sydd yng nghanol y brifddinas ac yn agos at gysylltiadau teithio lleol a chenedlaethol, gyda'r brif ganolfan siopa, parciau, ac adloniant ar garreg ein drws.
Wedi'i leoli yn Adeilad Trevithick
Mae Llyfrgell Trevithick yn darparu adnoddau gwybodaeth ar gyfer peirianneg, cyfrifiadureg a gwybodeg, ffiseg a seryddiaeth. Mae wedi'i lleoli ar lawr cyntaf Adeilad Trevithick yn The Parade oddi ar Heol Casnewydd.
Bwyty Trevithick
Mae Bwyty Trevithick wedi'i leoli ar lawr gwaelod Adeilad Trevithick.
Cyfleuster gwerth £44 miliwn a agorwyd yn 2016 yw CUBRIC, ac mae ganddo ystod o labordai lle mae ein hymchwilwyr yn gweithio ar ddelweddu'r ymennydd. Mae ei ystod trawiadol o offer niwroddelweddu eisoes wedi arwain at ymchwil o safon fyd-eang, ac mae bellach yn ein helpu ni i wneud yr un fath wrth gymhwyso egwyddorion ffiseg i brosesau biolegol yr ymennydd.
Mae'r sefydliad yn darparu cyfleusterau o'r radd flaenaf sy'n helpu ymchwilwyr a'r diwydiant i gydweithio. Bydd yn cael ei symud yn fuan i'n Campws Arloesedd newydd gwerth £300 miliwn ar Heol Maendy.
Video play icon Gwyliwch fideo ar YouTube Map pin Gweld lleoliad
Ystafelloedd glân
Mae gennym ddwy ystafell lân dosbarth-1000, gyda gallu arbrofol a damcaniaethol helaeth. Ystafell lân 225 medr sgwâr gwerth £4miliwn sydd wedi'i hadnewyddu yw un o'r rhain; wedi'i lleoli yn Adeilad y Frenhines.
Mae ein Hysgol gyferbyn â chartref newydd Undeb y Myfyrwyr, gwasanaethau cymorth i fyfyrwyr a dewis mawr o siopau, bwytai a lleoedd astudio.
Mae Amgueddfa Cymru dafliad carreg i ffwrdd, ac felly bydd gennych fynediad hawdd i'w horielau arddangos a'u casgliadau trawiadol.
Wedi'i leoli yn AS
Labordy nodweddiadol yw hwn lle gallai myfyrwyr ffiseg gynnal arbrofion a sesiynau ymarferol.
Gwrandewch ar Dr Chris North, ein Cyfarwyddwr Derbyn a Recriwtio, wrth iddo eich tywys drwy ein cyrsiau mewn ffiseg a seryddiaeth, ac mae'n amlinellu'r cymorth rydym yn ei roi i chi.
Yr Athro Haley Gomez yn TEDxCaerdydd - Llwch Sêr ydyn ni i Gyd
Yr Athro Haley Gomez yn cloi TEDxCaerdydd 2015 gyda sgwrs anhygoel am y lle pwysig sydd gan lwch yn ein dealltwriaeth o'r bydysawd.
Ydyn ni wedi darganfod arwyddion o fywyd ar y Blaned Gwener?
Yr Athro Jane Greaves o Brifysgol Caerdydd a Dr David Clements o Goleg Imperial Llundain sy'n disgrifio eu darganfyddiad o ffosffin ar y Blaned Gwener, sy'n awgrymu posibilrwydd o fywyd yn y cymylau uwch ben y blaned
Ein modiwlau newydd ar gyfer 2021
Rhagor o wybodaeth am y modiwlau newydd a chyffrous y byddwch yn eu hastudio yn 2021
Darlith Ragflas: Tyllau Duon
Gadewch i Dr Chris North eich cymryd ar daith i'r wyddoniaeth y tu ôl i dyllau duon.
Gyrfaoedd ym maes Ffiseg
Mae gradd mewn ffiseg yn agor drysau at gymaint o wahanol yrfaoedd. Rydyn ni'n adeiladu sgiliau cyflogadwyedd yn rhan o'n cwricwlwm, ac mae gennym wasanaeth gyrfaoedd pwrpasol i'ch helpu chi bob cam o'r ffordd.
Fideos gan fyfyrwyr
Ein myfyrwyr presennol sy'n rhannu eu safbwyntiau ac yn rhannu beth sy'n ein gosod ni ar wahân i'r gweddill.
Pa gyngor sydd gan ein myfyrwyr presennol?
Myfyrwyr sy'n rhannu eu cyngor, sy'n werthfawr i unrhyw un sy'n ystyried gwneud cais ar gyfer cwrs Ffiseg a Seryddiaeth ym Mhrifysgol Caerdydd.
Beth yw'r peth gorau am ffiseg yng Nghaerdydd?
Ein myfyrwraig, Jennifer, sy'n trafod y cyfleoedd arbennig mae hi wedi'u cael yma yn ein Hysgol.
Ffiseg a Seryddiaeth: Barn y person graddedig
Joelle sy'n dweud wrthoch chi sut beth oedd astudio yn yr Ysgol Ffiseg a Seryddiaeth, ac yn trafod beth mae hi'n ei wneud nawr.
Graddiodd Joe yn 2018 gyda gradd mewn Ffiseg, ac mae bellach yn rhedeg ei gwmni awyrofod ei hun yn adeiladu rocedi. Gwrandewch ar stori Joe.
Mae Lille, sydd wedi graddio ag MPhys yn ddiweddar, yn rhannu ei phrofiadau ac yn rhoi cipolwg o sut beth yw astudio Ffiseg ym Mhrifysgol Caerdydd.
Astudiaethau achos ein graddedigion
Mae gradd ffiseg yn rhoi'r pŵer i chi wneud gwahaniaeth. Mae'n eich dysgu i feddwl, datrys problemau, egluro, a thyfu eich sgiliau mathemategol a pheirianneg, gan ganiatáu ichi ddilyn llawer o wahanol lwybrau gyrfa. Edrychwch i weld ble mae graddedigion blaenorol wedi dod i ben.
Hwb i'ch CV
Anogir myfyrwyr i rannu eu hangerdd a'u brwdfrydedd dros wyddoniaeth ac i ddatblygu sgiliau ymgysylltu â'r cyhoedd os dymunant. Gallai hyn gynnwys mynychu digwyddiadau lleol, datblygu adnoddau addysgol i athrawon, gweithio gydag ysgolion, neu geisio mewnbwn cyhoeddus i ymchwil.
Rydym yn gwerthfawrogi cydraddoldeb ac amrywiaeth
Mae'r Ysgol Ffiseg a Seryddiaeth wedi ymrwymo'n gadarn i gydraddoldeb ac amrywiaeth ac yn gwerthfawrogi pob un o'i myfyrwyr a'i staff. Yn ddiweddar cawsom statws Hyrwyddwr Juno gan y Sefydliad Ffiseg ar gyfer ein hymrwymiad i fenywod ym myd ffiseg.
Mae ein graddedigion yn llwyddiannus iawn yn cynnal amrywiaeth eang o yrfaoedd boddhaus. Edrychwch ar rai o astudiaethau achos ein graddedigion er mwyn dysgu pa yrfaoedd amrywiol sydd ar gael i raddedigion ffiseg a seryddiaeth.
Roedd 93% o'n graddedigion mewn cyflogaeth a/neu'n astudio ymhellach, ar fin dechrau swydd neu gwrs newydd, neu'n gwneud gweithgareddau eraill fel teithio 15 mis ar ôl diwedd eu cwrs (data HESA).
Astudiaethau achos ein graddedigion Chevron right
Cefnogaeth gyrfaoedd i fyfyrwyr ffiseg Chevron right
Cyngor diduedd, cyfrinachol a rhad ac am ddim ynghylch anableddau, dyslecsia, arian, gyrfaoedd, cwnsela ac ati.